เป็นมา 2-3 วันครับใช่กรดไหลย้อนไหมครับหรือโรคกระเพาะ ก่อนจะเป็นผมกินข้าวเยอะมากพร้อมกับเป๊บซี่ หลังกินเสร็จก็เป็นเลยครับ เรอบ่อย รู้สึกอาหารไม่ย่อย มักจะย้อนกลับขึ้นมาบริเวณหลอดอาหาร เมื่อวานไปหา ให้ยาลดกรด ยากรดไหลย้อนมาครับ แบบนี้ควรทานอาหาร ทานยาหรือปฏิบัติตัวยังไงดีครับ
สวัสดีค่ะ จากที่เล่ามา อาการน่าจะคล้ายโรคกรดไหลย้อนมากกว่านะคะโรคกรดไหลย้อน เกิดจากการที่น้ำย่อยในกระเพาะอาหารไหลย้อนขึ้นไปที่หลอดอาหาร ทำให้เกิดการระคายเคืองจากกรดซึ่งเกิดจากการทำงานของกล้ามเนื้อหูรูดของหลอดอาหารทำงานผิดปกติ@อาการ : ปวดแสบร้อนบริเวณหน้าอกและลิ้นปี่ รู้สึกคล้ายก้อนจุกที่คอ กลืนเจ็บหรือติดๆขัดๆ แสบคอ รู้สึกขมหรือเปรี้ยวในคอ มีเสมหะในคอ เรอบ่อย เสียงแหบ ไอเรื้อรัง กระแอมบ่อย เป็นต้น@ปัจจัยส่งเสริม : การรับประทานดึก ความเครียด ชนิดอาหารที่ปรุงโดยการทอดการผัด ชา กาแฟ น้ำหนักตัวเกิน**การดูแลตนเอง :-หลังรับประทานอาหารให้หลีกเลี่ยงการนอนราบ การยกของหนัก การก้มตัว-หลีกเลี่ยงการรับประทานอาหารหรือเครื่องดื่มอย่างน้อยภายใน 3 ชั่วโมงก่อนนอน-รับประทานอาหารไขมันต่ำ หลีกเลี่ยงการรับประทานของผัดและทอด-รับประทานอาหารปริมาณพอดี ไม่มากไป-หลีกเลี่ยงเครื่องดื่มชา กาแฟ เครื่องดื่มชูกำลัง เครื่องดื่มแอลกกอฮอล์ โดยเฉพาะมื้อเย็น-ออกกำลังกาย ลดน้ำหนัก**หากอาการไม่ดีขึ้น ควรเข้าพบแพทย์เพื่อรับการตรวจรักษาอย่างเหมาะสมอีกครั้งนะคะสามารถอ่านเพิ่มเติมได้ที่นี่ค่ะ